Sonja Erlenkamp

Sonja Erlenkamp (født 1972) er en tysk tidligere språkforsker og professor i tegnspråk. Hun var den første professoren i tegnspråk i Norge.

 Utdanning 
Erlenkamp studerte allmenn og sammenlignende språkvitenskap, fonologi og psykologi ved Christian-Albrechts-Universität i Kiel med en master fra 1997, hvor hun også i 1999 avla sin doktorgrad med tema Syntaktische Kategorien und lexikalische Klassen. Typologische Aspekte der Deutschen Gebärdensprache.

 Forskning 
Erlenkamp flyttet senere til Norge og har forsket på både tysk tegnspråk (Deutsche Gebaerdensprache) og norsk tegnspråk og norske gester. Hun har blant annet forsket på og jobbet med følgende emner:
 ordstilling i norsk tegnspråk
 hva såkalte «klassifikatoriske» verb eller «profomer» har til felles med gester 
 utvikling av en språkmodell for norsk tegnspråk

Hennes innsats på forskningssiden der hun jobbet mot et teoretisk paradigmeskifte om hvordan tegnspråk fungerer, ble forsterket av det gryende internasjonale arbeidet innenfor kognitiv lingvistikk og tegnspråk, der hun aktivt var del av nettverket. Hun gjorde også en stor innsats tidlig på 2000-tallet for å øke forståelsen av norsk tegnspråk som et naturlig språk i samfunnet gjennom en rekke opptredener i media, alt fra Typisk norsk til Dagsrevyen og radioprogram. Hun preget uttrykket og forståelsen av at Norsk tegnspråk er «del av den norske kulturarven» blant annet gjennom i en kronikk i Aftenposten i 2005, vitenskapelige artikkel og som en aktiv deltaker på politiske - og andre samfunnsarena. Hun hadde blant annet en aktiv rolle i hvordan norsk tegnspråk er omtalt i «Mål og meining», Stortingsmelding nr. 35 (2007–2008).

Forståelsen av norsk tegnspråk som en del av den norske kulturarven er i dag en almenngyldig oppfatning og til og med brukt av kulturministeren i 2024, ikke minst på grunn av Erlenkamps innsats.

Erlenkamp grunnla FONTS - Forening for norsk tegnspråk, med målet om å endre synet på norsk tegnspråk fra et «hjelpemiddel for døve» til et fullverdig språk som brukerne, hørende som døve, identifiserer seg ved. Fra juni 2006 til februar 2013 var hun FONTS første styreleder.FONTS 

I 2007 tiltrådte hun stillingen som Norges første professor i tegnspråk. Hun ble tilsatt ved Høgskolen i Sør-Trøndelag i februar 2007 og jobbet med tegnspråktolkeutdanningen ved Høgskolen i Sør-Trøndelag frem til august 2012. Når hun fikk muligheten til å jobbe på Sunnaas med et prosjekt om afasi sa hun opp stillingen sin som professor.

Siden august 2012 har hun jobbet på Sunnaas sykehus med afasi, der hun blant annet utviklet og testet en ny behandling for en gruppe pasienter med afasi som ikke hadde et egnet tilbud og er leder for kompetansegruppe afasi.

Siden 2013 jobber hun også som innovasjonsrådgiver og de senere år i en rolle som personvernrådgiver. Hun med helt fra oppstarten av et lite innovasjonsteam som bygget opp innovasjon på Sunnaas fra scratch, der hun bidro mye med organisering, kulturbygging, nettverksbygging, strukturelle tiltak, rutiner og porteføljeorganisering. I tillegg har hun vært prosjektleder for prosjekter om telelogopedi (behandlingstilbud for afasirammede via video) og «video for alle», en digital veiviser for å gjøre videotjenester i helsetjenesten mer inkluderende og universelt utformet.

I en periode (2013–2020) jobbet Erlenkamp også som kunstner og hadde sitt eget galleri.

Per oktober 2024 jobber Erlenkamp mye med å få god personvern til å bli en integrert del av digitaliseringen av helsetjenester i en sømløs prosess.

 Referanser 

 Eksterne lenker  



  Video for alle
  Telelogoped, Sunnaas sykehus

Kategori:Tyske professorer
Kategori:Personer fra Trier